વિપુલ કલ્યાણી અનુભવ સમૃદ્ધ વ્યક્તિ છે. આફિક્રામાં જન્મ. માધ્યમિક શિક્ષણ ખંભાળિયામાં, મુંબઈમાં સ્નાતક થયા. પત્રકારત્વ સાથે સંકળાયા. ઈ.સ. ૧૯૭૭થી બ્રિટનમાં ‘ગુજરાતી લિટરરી અકાદમી’ની પ્રવૃત્તિ સાથે વિદેશમાં રહીને પણ ભાષા-સંસ્કૃિતના દીપને જલતો રાખવા પ્રયત્નશીલ રહ્યા. ઈ.સ. ૧૯૯૫થી ‘ઓપિનિયન’ નામનું સામયિક શરૂ કર્યું. વિદેશમાં વસવાટ માટે જતા રહેતા લોકો બહુધા આર્થિક ઉપાર્જન દ્વારા અસ્તિત્વને સાબિત કરવા મથતા હોય છે. ત્યારે આ માણસે ગાંઠના ગોપીચંદે સંસ્કૃિતયજ્ઞ આરંભ્યો. આ સામયિક નિમિત્તે તેમ જ અન્ય પ્રસંગે જે બોલાયું - જે લખાયું તે થોકબંધ હતું. તેમાંથી સાંપ્રતતા ગાળીને બળવંત જાનીએ મૂલ્યવાન નિબંધો અહીં મૂકી આપ્યા છે, જે ખરેખર એક માતબર વ્યક્તિત્વના પરિચાયક બને છે.